***Confessions of a Nazi Spy*** (sh. *Ispovijesti nacističkog špijuna*) je američki crno-bijeli špijunski film snimljen 1939. godine u režiji Anatolea Litvaka, poznat kao prvi hollywoodski eksplicitno antifašistički odnosno anti-nacistički film. Radnja je inspirirana stvarnim događajima, odnosno novinskim člancima u kojima je Leon G. Turrou, agent FBI, opisivao aktivnosti svoje službe usmjerene protiv špijuna nacističke Njemačke 1930-ih u SAD. Naslovni lik, koji u filmu tumači Francis Lederer, je mladi nezaposleni Amerikanac njemačkog porijekla koji je zbog ekonomske krize prihvatio nacističku ideologiju i pridružio se špijunskoj mreži čijeg organizatora tumači Paul Lukas. Radnja prikazuje kako agent FBI, čiji lik tumači Edward G. Robinson, spretnom psihološkom manipulacijom uspijeva potaknuti mladića da oda svoje drugove.

Film je snimljen nedugo prije izbijanja drugog svjetskog rata, u kome su SAD prvih godina bile neutralne. Jack Warner, šef studija Warner Bros. je, s druge strane, inzistirao da se film snimi zbog vlastitih antifašističkih uvjerenja, a nasuprot šefova drugih studija koji su se brinuli da otvoreno suprotstavljanje nacističkoj Njemačkoj riskira njihov pristup lukrativnim evropskim tržištima. Kao glumce i članove ekipe je angažirao veliki broj Jevreja i antifašista, koji su, poput režisera Litvaka, bili prisiljeni napustiti Njemačku poslije Hitlerovog dolaska na vlast 1939. godine.

Iako je *Confessions* prošao cenzuru hollywoodskog Breenovog ureda, tradicionalno sklonog priječiti eksplicitno političke sadržaje u filmovima, izazvao je kontroverze, s obzirom na široko rasprostranjeni izolacionizam u američkoj javnosti. Nacistička Njemačka ga je odmah zabranila, kao i niz fašističkih država, ali je također zabranjivan u brojnim neutralnim zemljama Latinske Amerike i Evrope čije su vlade nastojale održati dobre odnose sa Trećim rajhom. 1940. je izdana verzija sa dodatnim scenama, koje su opisivale pad Francuske te sugerirale kako je to posljedica rada njemačke odnosno nacističke pete kolone. Godine 1945. je dijelove filma Frank Capra umontirao u *War Comes to America*, posljednji film iz svoje znamenite dokumentarne serije *Why We Fight*.

Uloge
-----

* Edward G. Robinson ... Edward Renard
* Francis Lederer ... Kurt Schneider
* George Sanders ... Franz Schlager
* Paul Lukas ... Dr. Karl Kassel
* Henry O'Neill ... Federalni tužilac Kellogg
* Dorothy Tree ... Hilda Kleinhauer
* Lya Lys ... Erika Wolff
* Grace Stafford ... Helen Schneider
* James Stephenson ... Britanski vojni obavještajac
* Hedwiga Reicher ... Lisa Kassel
* Joe Sawyer ... Werner Renz
* Sig Ruman ... Dr. Julius Krogmann
* Henry Victor ... Hans Wildebrandt
* Hans Heinrich von Twardowski ... Max Helldorf
* Wolfgang Zilzer ... Johann Westphal
* Rudolph Anders ... Kapt. Wilhelm Straubel
* Eily Malyon ... Mrs. MacLaughlin
* Alec Craig ... McGregor, poštar
* Ward Bond ... Američki legionar (van špice)
* Martin Kosleck ... Dr. Paul Joseph Goebbels (van špice)

Vanjske veze
------------

* *Confessions of a Nazi Spy* u katalogu Američkog filmskog instituta
* *Confessions of a Nazi Spy* na sajtu IMDb
* *Confessions of a Nazi Spy* na filmskoj bazi podataka TCM
* *Confessions of a Nazi Spy* na AllMovie-u ()

| * p
* r
* u
Filmovi koje je režirao Anatole Litvak |
| --- |
| 
* Sleeping Car
* Mayerling (1936)
* The Woman I Love
* Tovarich
* The Amazing Dr. Clitterhouse
* The Sisters
* Confessions of a Nazi Spy
* Castle on the Hudson
* All This, and Heaven Too
* City for Conquest
* Out of the Fog
* Blues in the Night
* This Above All
* The Long Night
* Sorry, Wrong Number
* The Snake Pit
* Decision Before Dawn
* Act of Love
* The Deep Blue Sea
* Anastasia
* Mayerling (1957)
* The Journey
* Goodbye Again
* Five Miles to Midnight
* The Night of the Generals

 |